ACORDO DA XUNTA DE GOBERNO LOCAL DE AMPLIACIÓN DE DELEGACIÓNS DA XGL EN CONCELLEIROS/AS DE ÁREA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/09/2019)

Certifico: Que a Xunta de Goberno Local, na sesión ordinaria do 5 de setembro de 2019, adoptou o seguinte acordo: Dáse conta da proposta de data 2/09/19, asinada pola secretaria do Goberno Local e polo alcalde, que di o seguinte: O Concello de Vigo, pola súa poboación e entidade como cidade configúrase como un municipio de gran poboación dende a entrada en vigor da Lei 57/2003, do 16 de decembro, de Medidas para a Modernización do Goberno Local. Dito marco normativo distingue unha especial estrutura de goberno para este tipo de Concellos, atribuíndo á Xunta de Goberno Local, fronte aos de réxime común, a natureza de órgano colexiado executivo que, baixo a presidencia do Alcalde, colabora de xeito colexiado na función de dirección política que a este lle corresponde, exerce as funcións executivas e administrativas que se sinalan no artigo 127 da citada Lei e calquera outras que lle sexan delegadas. A dita atribución normativa deriva na asignación dun relevante núcleo de competencias propias recollido no artigo 127 LRBRL, cun claro impacto na xestión diaria dos asuntos de interese municipal. As dinámicas de funcionamento municipal, a necesidade de imprimir axilidade na tramitación e, no seu caso, na resolución dos expedientes administrativos, fan aconsellable delegar en órganos de xestión unipersoal -os concelleiros delegados- unha serie de competencias en aras dunha mellor eficacia na organización e optimización dos recursos empregados, de tal xeito que, constituída unha nova Corporación o día 15 de xuño de 2019, para o mandato 2019-2023, a Xunta de Goberno Local en sesión extraordinaria e urxente de data 20 de xuño de 2019 adoptou acordo de delegación de competencias nos Concelleiros/as Delegados/as de Área e nos demais Delegados/as de competencias. Con posterioridade, polas Áreas e Servizos municipais trasladouse á Secretaría de Goberno Local a conveniencia, a efectos organizativos, e en termos de eficiencia e eficacia de ampliar e modificar o dito acordo, efectuando novas delegacións así como modificando as mesmas en determinadas Concellerías Delegadas, polo que de conformidade coas competencias atribuídas a esta Alcaldía polo artigo 124 LRBRL e demais normativa de aplicación, formulo á Xunta de Goberno Local a seguinte: Primeiro.- Modificar o acordo da Xunta de Goberno Local de data 20 de xuño de 2019 de delegación de competencias da Xunta de Goberno Local nos concelleiros-delegados de área e nos demais delegados de competencias, no tocante ao apartado III.- NA CONCELLERÍA DELEGADA DA ÁREA DE FOMENTO E SERVIZOS, Esta competencia pasará a formar parte das competencias xa delegadas na CONCELLERÍA DELEGADA DA ÁREA DE EMPRESA, ECONOMÍA, SEGURIDADE E ORGANIZACIÓN MUNICIPAL cuxo apartado en materia de Seguridade, quedará redactado do seguinte xeito: Segundo.- Modificar o acordo da Xunta de Goberno Local de data 20 de xuño de 2019 de delegación de competencias da Xunta de Goberno Local nos concelleiros-delegados de área e nos demais delegados de competencias, no tocante ao apartado V.- NA CONCELLERÍA DELEGADA DA ÁREA DE CONTRATACIÓN, PATRIMONIO E XESTIÓN MUNICIPAL, onde se incluirá en materia de Contratación unha nova competencia relativa á exclusión dos licitadores cuxas ofertas inclúan valores anormais que impidan o seu cumprimento, e así se teña declarado pola Mesa de Contratación tras da tramitación do procedemento previsto na normativa de aplicación, quedando redactado este apartado do seguinte xeito: Terceiro.- Así mesmo, en cantos apartados do acordo da Xunta de Goberno Local de data 20 de xuño de 2019 e posteriores modificacións, se faga referencia a leis concretas, substituiranse os enunciados das ditas leis polo termo “normativa de aplicación”. Cuarto.- Notificar a presente resolución a todos/as os/as Concelleiros/as afectados/as para o seu coñecemento e efectos. Quinto.- Comunicar a presente resolución aos responsables dos diferentes servizos e áreas municipais para o seu coñecemento e efectos mediante a súa inserción na Intranet municipal. Sexto.- O presente acordo entrará en vigor no mesmo momento da súa sinatura sen prexuízo da súa publicación no Boletín Oficial da Provincia, publicándose así mesmo na Sede Electrónica municipal aos efectos do disposto no artigo 6 da Lei 19/2013, de 9 de decembro, de Transparencia, Acceso á Información Pública e Bo goberno. Sétimo.- Deste acordo darase conta de forma individualizada ao Pleno da Corporación para os efectos de que quede informado da mesma, ao abeiro do disposto no artigo 38 do Real Decreto 2568/1986. A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. CCA/me V. e Pr. O SEGUNDO TENENTE DE ALCALDE, (RA 04/09/19) Tenesoya Neicu Respecta.